**Maseru** je glavni i najveći grad afričke Kraljevine Lesoto od 197 907 stanovnika.

Geografske karakteristike
-------------------------

*Maseru* se prostire na lijevoj obali rijeke Caledon, koja je granična rijeka sa južnoafričkom provincijom Free State. Od Maserua do južnoafričkog Bloemfonteina ima 170 km a do Johannesburga 388 km.

Grad leži u plitkoj dolini u podnožju planine Maloti  na nadmorskoj visini od 1 600 m, na površinu od oko 138 km².

Historija
---------

Maseru su osnovali Britanci kao malu policijsku utvrdu 1869. nakon završetka Free State-Basoto rata nakon što su slomili otpor Basotha i njihova vladara Moshoeshoe I. i pretvorili njihovu zemlju u svoj protektorat - Basutoland. Izgradnja Maserua 24 km zapadno od utvrde kralja Moshoeshoe - *Thaba Bosia*, bio je jedan od uvjeta mirovnog sporazuma. Ubrzo je oko te utvrde izraslo živo trgovište.

Panorama grada s juga
Maseru je od 1869. do 1871. bio glavni grad tog bantustana, nakon tog perioda je uprava Basutolanda prebačena u Koloniju Rt dobre nade (Cape Town). Za vrijeme njihove uprave između 1871. -1884. Basutoland je slično tretiran, kao i zemlje koje je ta britanska kolonija nasilno pripojila. To je dovelo do Basuto rata 1881, kad su mnoge građevine u gradu stradale u požarima. Zbog tog je 1884. Basutolandu obnovljen status Krunske kolonije, s Maseruom kao glavnim gradom. Nakon što se Basutoland osamostalio i postao Kraljevina Lesoto - 1966. Maseru je ostao prijestolnica zemlje.

Prije nego što je Lesoto proglasio nezavisnost - Maseru je bio relativno mali grad, u koji Britanci nisu imali interesa investirati. Nakon 1966. grad je doživio pravu eksploziju rasta,- površina mu se sedmerostruko povećala, od oko 20 km² na današnjih 138 km², nakon spajanja sa periferijskim naseljima.

Nakon provedenih parlamentarnih izbora u zemlji 1998. izbile su sumnje u izbornu prijevaru, nakon čega je uslijedila intervencija južnoafričke vojske. U neredima i zbrci koja je zavladala u gradu, došlo je do pljački i paleža, koji su teško oštetili grad, posljedice se vide još i danas.

Znamenitosti
------------

Trgovina suvenira u centru grada
Maseru u svom historijskom centru iz 19. vijeka ima par zgrada iz kolonijalnog perioda, od kojih su najpoznatija katolička katedrala *Gospe od pobjede* i anglikanska crkva sv. Ivan. Ostale znamenitosti uključuju Kraljevsku palaču, zgradu parlamenta i Državnu palaču.

Privreda, trasport školstvo
---------------------------

Privreda grada podijeljena je na dva područja, na sjeveru se nalaze mlin]]ovi i drugi veliki pogoni. Na jugu se nalaze manja poduzeća koja se bave tekstilom i obućom.
Sve do 2004 kineski]] investitori su ulagali u razvoj tekstilnih pogona u Maseru, ali je nakon isteka povoljnog sporazuma o trgovini tekstilom (1974. - 2004.) koji je zemljama u razvoju poput Lesota omogućavao izvoz, po povoljnim uvjetima - taj val presahnuo. Nakon tog je snažnija tekstilna industrija iz Južne Afrike potpuno potisnula proizvođače iz Lesota.

Maseru je još 1905. povezan željezničkom prugom sa južnoafričkim gradom Marseilles i preko njega sa glavnom prugom Bloemfontein - Bethlehem, čime je osiguran prijevoz poljoprivrednih proizvoda, radnika i dostava trgovačke robe. Relativno dobrim cestama je povezan sa drugim gradovima i područjima u planinskom Lesotu i južnoafričkim gradovima.

Pored grada, u 24 km udaljenom gradiću Roma, nalazi se *Nacionalni univerzitet Lesoto*, osnovan 1975.

Klimatske karakteristike
------------------------

*Maseru* ima umjerenu suptropsku planinsku klimu po Köppenovoj klasifikaciji klime, sa toplim kišnim ljetima, i hladnim suhim zimama. Prosječna temperatura tokom ljetnog perioda (decembar - mart) je oko 22 °C , dok je prosječna temperatura zimi, od juna do septembra oko 9 °C. Najtopliji mjesec je januar, sa prosječnom temperaturom između 15 - 33 °C, a najhladniji juli sa temperaturama između -3 °C - 17 °C. Prosječna količina oborina je od 7 mm u junu pa sve do 141 mm u februaru.

| **Klimatološki medijani za Maseru** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 28 | 27 | 24 | 21 | 18 | 16 | 16 | 19 | 23 | 24 | 26 | 27 | **22,4** |
| Srednji minimum (°C) | 15 | 14 | 12 | 8 | 4 | 1 | 1 | 2 | 6 | 9 | 11 | 13 | **8,0** |
| Precipitacija (mm) | 111 | 100 | 92 | 70 | 29 | 17 | 12 | 19 | 27 | 61 | 87 | 88 | **713** |
| *Izvor:*  |

Gradovi prijatelji
------------------

* SAD, Austin

Izvori
------

1. 1 2  „*Lesotho: Regions & Towns*" (engleski). Citypopulationde. Pristupljeno 17. 5. 2011.
2. 1 2 3  „*Maseru*" (engleski). Encyclopædia Britannica. Pristupljeno 26. 01. 2012.
3. 1 2  Sam Romaya, Alison Brown (April 1999). „City profile: Maseru, Lesotho". *Cities* **16** (2): 123–133. DOI:10.1016/S0264-2751(98)00046-8.
4. 1 2 3 4  Karen Tranberg Hansen, Mariken Vaa (2004). *Reconsidering Informality: Perspectives from Urban Africa*. Nordic African Institute. str. 180. ISBN 9171065180.
5. ↑  James S. Olson, Robert S. Shadle (ed.) (1996). *Historical Dictionary of the British Empire*. Greenwood Press. str. 118. ISBN 0-313-27917-9.
6. 1 2 3  „*Maseru Climate Guide*". World Climate Guide. Pristupljeno 17. 1. 2012.

Eksterni linkovi
----------------

***Maseru*** na Wikimedijinoj ostavi

* *Maseru* na portalu Encyclopædia Britannica ()

| * p
* r
* u
Glavni gradovi afričkih država |
| --- |
| 

Abidjan, *Obala Slonovače*  **•** 
Abuja, *Nigerija*  **•** 
Accra, *Gana*  **•** 
Adis Abeba, *Etiopija*  **•** 
Alžir, *Alžir*  **•** 
Antananarivo, *Madagaskar*  **•** 
Asmara, *Eritreja*  **•** 
Bamako, *Mali*  **•** 
Bangui, *Centralnoafrička Republika*  **•** 
Banjul, *Gambija*  **•** 
Bissau, *Gvineja Bisau*  **•** 
Bloemfontein (sjedište sudske vlasti), *Južnoafrička Republika*  **•** 
Brazzaville, *Republika Kongo*  **•** 
Bujumbura, *Burundi*  **•** 
Cape Town (sjedište zakonodavne vlasti), *Južnoafrička Republika*  **•** 
Conakry, *Gvineja*  **•** 
Cotonou (de facto), *Benin*  **•** 
Dakar, *Senegal*  **•** 
Dar es Salaam (administracija), *Tanzanija*  **•** 
Dodoma, *Tanzanija*  **•** 
Djibouti, *Džibuti*  **•** 
Džuba, *Južni Sudan*  **•** 
Freetown, *Sijera Leone*  **•** 
Gaborone, *Bocvana*  **•** 
Harare, *Zimbabve*  **•** 
Jamestown, *Sveta Helena*  **•** 
Kairo, *Egipat*  **•** 
Kampala, *Uganda*  **•** 
Kartum, *Sudan*  **•** 
Kigali, *Ruanda*  **•** 
Kinshasa, *Demokratska Republika Kongo*  **•** 
Libreville, *Gabon*  **•** 
Lilongwe, *Malavi*  **•** 
Lobamba (kraljevski i zakonodavni glavni grad), *Esvatini*  **•** 
Lomé, *Togo*  **•** 
Luanda, *Angola*  **•** 
Lusaka, *Zambija*  **•** 
Malabo, *Ekvatorijalna Gvineja*  **•** 
Mamoudzou, *Mayotte*  **•** 
Maputo, *Mozambik*  **•** 
Maseru, *Lesoto*  **•** 
Mbabane (upravni grad), *Esvatini*  **•** 
Mogadiš, *Somalija*  **•** 
Monrovia, *Liberija*  **•** 
Moroni, *Komori*  **•** 
Nairobi, *Kenija*  **•** 
N'Djamena, *Čad*  **•** 
Niamey, *Niger*  **•** 
Nouakchott, *Mauritanija*  **•** 
Ouagadougou, *Burkina Faso*  **•** 
Port Louis, *Mauricijus*  **•** 
Porto-Novo, *Benin*  **•** 
Praia, *Zelenortska Republika*  **•** 
Pretoria (službeni), *Južnoafrička Republika*  **•** 
Rabat, *Maroko*  **•** 
São Tomé, *Sao Tome i Principe*  **•** 
Tripoli, *Libija*  **•** 
Tunis, *Tunis*  **•** 
Victoria, *Sejšeli*  **•** 
Windhoek, *Namibija*  **•** 
Yamoussoukro (službeni), *Obala Slonovače*  **•** 
Yaoundé, *Kamerun*
 |